CELEX: 62020TN0162
Language: fi
Date: 2020-03-28 00:00:00
Title: Asia T-162/20: Kanne 28.3.2020 – UPL Europe ja Indofil Industries (Netherlands) v. EFSA

15.6.2020   
            
            
               FI
            
            
               Euroopan unionin virallinen lehti
            
            
               C 201/32
            
         
      Kanne 28.3.2020 – UPL Europe ja Indofil Industries (Netherlands) v. EFSA
      (Asia T-162/20)
      (2020/C 201/44)
      Oikeudenkäyntikieli: englanti
      
         Asianosaiset
      
      
         Kantajat: UPL Europe Ltd (Warrington Cheshire, Yhdistynyt kuningaskunta) ja Indofil Industries (Netherlands) BV (Amsterdam, Alankomaat) (edustajat: asianajajat C. Mereu ja S. Englebert)
      
         Vastaaja: Euroopan elintarviketurvallisuusviranomainen (EFSA)
      
         Vaatimukset
      
      Kantajat vaativat, että unionin yleinen tuomioistuin
      
                  —
               
               
                  ottaa kanteen tutkittavaksi ja hyväksyy sen
               
            
                  —
               
               
                  kumoaa Euroopan elintarviketurvallisuusviranomaisen (EFSA) 28.1.2020 tekemän ja kantajille 29.1.2020 tiedoksi annetun päätöksen tietojen luottamuksellisuutta koskevan sellaisen pyynnön arvioimisesta, joka liittyy Mancozeb -nimistä tehoainetta sisältävien torjunta-aineiden riskinarviointia koskevaa vertaisarviointia käsittelevien EFSA:n päätelmien tiettyihin osiin (riidanalainen päätös) ja
               
            
                  —
               
               
                  velvoittaa vastaajan korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat esittävät kanteen tueksi kuusi kanneperustetta.
      
                  —
               
               
                  Ensimmäisen kanneperusteen mukaan komission täytäntöönpanoasetuksen N:o 844/2012 (1) 12 artiklan menettelysäännöstä on rikottu: riidanalainen päätös tehtiin tosiseikkoja ja oikeudellisia seikkoja koskevien menettelyvirheiden perusteella.
               
            
                  —
               
               
                  Toisen kanneperusteen mukaan komission täytäntöönpanoasetuksen N:o 844/2012 13 artiklan aineellista säännöstä on rikottu: riidanalainen päätös tehtiin tosiseikkoja ja oikeudellisia seikkoja koskevien aineellisten virheiden perusteella.
               
            
                  —
               
               
                  Kolmannen kanneperusteen mukaan asetuksen N:o 178/2002 (2) 38, 39 ja 40 artiklaa on sovellettu virheellisesti: vastaaja tulkitsi väärin ja sovelsi virheellisesti asetuksen N:o 178/2002 38, 39 ja 40 artiklassa vahvistettuja luottamuksellisuutta koskevia sääntöjä.
               
            
                  —
               
               
                  Neljännen kanneperusteen mukaan asetuksen N:o 1107/2009 (3) 63 artiklaa on rikottu: vastaaja rikkoi asetuksen N:o 1107/2009 63 artiklaa päättäessään julkaista tiedot, joiden luottamuksellista käsittelyä kantajat olivat vaatineet, ja tämä saattaa vaarantaa kantajien kaupallisia etuja.
               
            
                  —
               
               
                  Viides kanneperuste koskee toimivallan puuttumista: vastaaja toimi lainvastaisesti, koska asetuksen N:o 1272/2008 (4) mukaan Euroopan kemikaalivirasto on ainoa aineiden luokittelusta tai uudelleenluokittelusta oikeudellisesti vastuussa oleva viranomainen, ei vastaaja.
               
            
                  —
               
               
                  Kuudennen kanneperusteen mukaan unionin oikeuden perusperiaatteita eli laillisuusperiaatetta, oikeusvarmuuden periaatetta, luottamuksensuojan periaatetta, hyvän hallinnon periaatetta ja suhteellisuusperiaatetta on loukattu, eikä huolellista ja puolueetonta tutkimusta koskevaa velvoitetta ole noudatettu: riidanalaista päätöstä tehtäessä loukattiin unionin oikeuden perusperiaatteita.
               
            
         (1)  Säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti 18.9.2012 annettu komission täytäntöönpanoasetus (EU) N:o 844/2012 (EUVL 2012, L 252, s. 26).
      
         (2)  Elintarvikelainsäädäntöä koskevista yleisistä periaatteista ja vaatimuksista Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28.1.2002 annettu Euroopan parlamentin ja neuvoston asetus (EY) N:o 178/2002 (EYVL 2002, L 31, s. 1).
      
         (3)  Kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21.10.2009 annettu Euroopan parlamentin ja neuvoston asetus (EY) N:o 1107/2009 (EUVL 2009, L 309, s. 1).
      
         (4)  Aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamista 16.12.2008 annettu Euroopan parlamentin ja neuvoston asetus (EY) N:o 1272/2008 (EUVL 2008, L 353, s. 1).